Tailers Heigs

Tailers Niklauss "Niks" Heigs (Tyler Nicklaus "Nick" Hague; dzimis ) ir ASV Nacionālā aeronautikas un kosmosa administrācijas (NASA) astronauts, ASV Gaisa spēku inženieris, brigādes ģenerālis.

 Biogrāfija 
1998. gadā Niks Heigs ASV Gaisa spēku akadēmijā ieguva bakalaura grādu astronautikas inženierijā. 1998. gadā viņš sāka militāro dienestu Gaisa spēkos, un tika piešķirta otrā leitnanta dienesta pakāpe.
2000. gadā viņš Masačūsetsas Tehnoloģiju institūtā ieguva maģistra grādu aeronautikā un astronautikā.

2000. gada augustā Heigs tika norīkots Kirtlendas Gaisa spēku bāzē Ņūmeksikā, kur darbojās ar kosmosa tehnoloģijām.
2003. gadā viņš iestājās izmēģinājumu lidojumu inženierijas kursos ASV Gaisa spēku izmēģinātājpilotu skolu Edvardsa gaisa spēku bāzē Kalifornijā. Pēc kursu pabeigšanas 2004. gadā viņš tika norīkots 416. lidojumu izmēģinājumu eskadriļā, izmēģinot F-16, F-15 un T-38 lidaparātus.

2004. gada beigās Heigs piecus mēnešus piedalījās Irākas karā, veicot eksperimentālu gaisa izlūkošanu.
Pēc tam viņš darbojās Gaisa spēku pētniecības laboratorijā

2006. gadā Heigs kļuva par ASV Gaisa spēku akadēmijas Astronautikas departamenta instruktoru.
2009. gadā viņš kļuva par ASV Senāta konsultantu nacionālās drošības un ārpolitikas jautājumos. Pēc tam viņš Pentagonā bija konsultants budžeta līdzekļu piešķiršanas jautājumos. 2012. gadā viņš kļuva par Aisardzības departamenta Apvienotās organizācijas cīņai ar pašdarinātiem spridzekļiem direktora vietnieku.

2013. gada 17. jūnijā Taileru Heigu iekļāva NASA 21. astronautu grupā. 2015. gadā viņš saņēma astronauta kvalifikāciju.

Pirmo reizi kosmosā Tailers Heigs devās 2018. gada 11. oktobrī kosmosa kuģī Sojuz MS-10 kopā ar Krievijas pārstāvi Alekseju Ovčiņinu. Nesējraķetes avārijas dēļ 121. sekundē ieslēdzās avārijas glābšanas sistēma, un nolaižamais aparāts veica avārijas nolaišanās.

Nika Heiga otrais lidojums kosmosā sākās 2019. gada martā ar kosmosa kuģi Sojuz MS-12. Starptautiskajā kosmosa stacijā 59. un 60. ekspedīcijā viņš bija lidojuma inženieris. Uz zemes atgriezās 2019. gada 3. oktobrī.

Trešo reizi kosmosā Tailers Heigs devās 2024. gada 28. septembrī kosmosa kuģī SpaceX Crew-9. Viņš bija SKS 72. ekspedīcijas lidojuma inženieris. Uz zemes atgriezās 2025. gada 18. martā.

2025. gada 29. jūnijā Heigam piešķīra brigādes ģenerāļa dienesta pakāpi.
2025. gada 23. decembrī tika paziņots, ka Tailers Heigs atstāj astronautu vienību un NASA.

 Kosmisko lidojumu kopsavilkums 
  Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes 1. Sojuz MS-10   Aleksejs Ovčiņins Lidojuma inženieris 19 min Nesējraķetes avārija 2. Sojuz MS-12   Aleksejs Ovčiņins, Kristīna Kouka↑, Haza El Mansūrī↓ Lidojuma inženieris 202 d 15 h 46 min SKS-59, SKS-60 3. SpaceX Crew-9   Aleksandrs Gorbunovs↑↓, Berijs Vilmors↓, Sanita Viljamsa↓ Komandieris 171 d 4 h 39 min SKS-72

 Iziešanas atklātā kosmosā 
MisijaSlūžu kameraKosmonauti Sākums (UTC)BeigasIlgums Darbība SKS-59 Quest Enna MakleinaTailers Heigs  12:01 18:40 6 h 39 min Uz Integrētās kopnes struktūras uzstādītas adaptera plates. Gatavojoties Cygnus NG-11 sagaidīšanai aprīlī, no Unity moduļa noņemtas un sakravātas nevajadzīgās lietas: remonta instrumenti un saules bateriju pārklāju drošības sasaistes. SKS-59 Quest Tailers HeigsKristīna Kouka  11:42  18:27 6 h 45 min Pabeigta akumulatoru bateriju sekcijas adaptera plašu uzstādīšana uz P4 kopnes. Pārvietoti instrumenti un uzstādīts satveršanas stienis. Uz P6 apskatītas ligzdas un rokturi. SKS-60 Quest Tailers HeigsEndrū Morgans  12:27  18:59  6 h 32 min Kosmosa kuģu saslēgšanās adaptera IDA-3 uzstādīšana adaptera PMA-3 galā pie Harmony moduļa. SKS-72 Quest Tailers HeigsSanita Viljamsa  13:01 19:01 6 h Astronauti nomainīja S0 kopnes 2. žiroskopu, nomainīja atstarotājus uz IDA 3, uz NICER uzstādīja vairogus, lai nosegtu caurumus gaismas aizsegos, pārvietoja C2V2 kabeļus, lai astronauti un Canadarm 2 varētu piekļūt darba vietai, izmēģināja instrumentu uz AMS īsslēgiem un nofotografēja ros, lai tos varētu demontēt nākamās iziešanas laikā. Veicot sagatavošanās uzdevumu, viņi pārbaudīja amonjaka cauruli uz Unity un pārbaudīja kāju stiprinājumu, kas atrodas netālu no Z1 radio antenas.

 Ārējās saites 

 NASA Astronaut "Nick" Tyler N. Hague  NASA 
 Тайлер Никлаус «Ник» Хейг astronaut.ru 

Kategorija:ASV astronauti
Kategorija:NASA astronauti